«Bartolomeus» har flere betydninger.
Bartolomeus, til høyre, i et maleri av Dosso Dossi.
**Bartolomeus** (gresk: Βαρθολομαῖος, *Bartholomaíoss*, latin: *Bartholomaeus*) var en av Jesu tolv disipler i Det nye testamente i Bibelen. Ifølge sagnet omvendte Bartolomeus kongen av Armenia. Da det ble oppdaget av kongens hedenske bror, lot han Bartolomeus bli flådd levende og deretter halshogd. Barsok eller St. Bartholomeus-messe, som feires 24. august, er en merkedag til minne om apostelen Bartolomeus. Som flådd er hans helgenattributt, eksempelvis framstilt slik i veggmaleriet «Dommedag» av Michelangelo i Det sixtinske kapell i Vatikanet.

Tilstedeværelse
---------------

Han blir ofte identifisert med Filips følgesvenn Natanael som nevnes i *Evangeliet etter Johannes* i første kapittel. De fleste moderne bibelforskere avviser denne identifikasjon av Natanael med Bartolomeus. Han er som Bartolomeus nesten ikke beskrevet i Bibelen, bare i fire navnelister, men er hovedperson i det apokryfe *Bartolomeusevangeliet*.

Navnet Bartolomeus kommer fra arameiske *bar-Tôlmay* (בר-תולמי) i betydningen «sønn av Talmai», eller kanskje «sønn av plogfurer» (kanskje henvisning til en plogmann). Bartolomeus var født ved Kana i Galilea og er listet blant de tolv disiplene til Jesus i de tre synoptiske evangeliene: *Evangeliet etter Markus*, *Evangeliet etter Matteus*, og *Evangeliet etter Lukas*. Han opptrer også som vitne av Jesu oppstigning til himmelen i *Apostlenes gjerninger* Ved hver anledning er hans navn nevnt i selskap med Filip.

Referanser
----------

1. ↑  Green, Joel B.; McKnight, Scot; Marshall, I. Howard (1992): *Dictionary of Jesus and the Gospels*. The IVP Bible Dictionary Series. InterVarsity Press. ISBN 0-8308-1777-8. s. 180
2. ↑  Nettbibelen: Evangeliet etter Johannes *1:43-51*
3. ↑  
Smith, D. Moody (1999): *Abingdon New Testament Commentaries: John*. Nashville: Abingdon Press,. ISBN 0687058120
4. ↑  Butler, Alban & Burns, Paul (1998): «St. Bartholomew» i: *Butler's Lives of the Saints: August*, A&C Black, ISBN 9780860122579
5. ↑  «St. Bartholomew, Apostle» Arkivert 24. september 2015 hos Wayback Machine. *Passionist nuns*
6. ↑  Nettbibelen: *Evangeliet etter Markus* 3:13–19
7. ↑  Nettbibelen: *Evangeliet etter Matteus* 10:1–4
8. ↑  Nettbibelen: *Evangeliet etter Lukas* 6:12–16
9. ↑  Nettbibelen: *Apostlenes gjerninger* 1:4,12,13

Litteratur
----------

* Hanks, Patrick & Hodges, Flavia (1996): *Dictionary of First Names*, Oxford University Press
* Attwater, Donald & John, Catherine Rachel (1993): *The Penguin Dictionary of Saints*. 3. utg. New York: Penguin Books, ISBN 0-14-051312-4.

Eksterne lenker
---------------

* (en) Saint Bartholomew – kategori av bilder, video eller lyd på Commons Rediger på Wikidata

* (en) Sanctus Bartholomaeus – galleri av bilder, video eller lyd på Commons Rediger på Wikidata
* *The Martyrdom of the Holy and Glorious Apostle Bartholomew*, tilskrevet Pseudo-Abdias, en av de mindre kirkefedre
* St. Bartholomew's mission in India
* St. Bartholomew's Connections in India

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Deutsche Biographie **·** VIAF **·** GND **·** LCCN **·** NKC
 |